Voltmetras

Voltmetras – prietaisas skirtas matuoti kintamąją ir nuolatinę įtampą tarp dviejų taškų elektros grandinėje. Jis gali būti įvairių konstrukcijų ir žymimas raide  V. Voltmetras įjungiamas į grandinę lygiagrečiai – jo gnybtai prijungiami prie tų grandinės taškų, tarp kurių reikia išmatuoti įtampą. Pastovios įtampos voltmetro gnybtas, pažymėtas pliuso ženklu, jungiamas su laidu einančiu iš teigiamojo šaltinio poliaus, minuso ženklą turintis gnybtas – su laidu, einančiu iš neigiamojo šaltinio poliaus.

Matuojant srovės šaltinio įtampą, voltmetras tiesiai prijungiamas prie šaltinio gnybtų. Tačiau tiksliems matavimams šis metodas netinka, nes šaltinis turi vidaus varžą ir dalis įtampos krenta ne ant voltmetro, o ant šaltinio. Todėl voltmetras rodo mažiau.

Kategorija:Matavimo prietaisai
Kategorija:Elektronika
Kategorija:Elektros grandinės
Kategorija:Laboratorinė technika